b'\n_START_ARTICLE_\nCasey Kasem\n_START_SECTION_\nUra radiossa\n_START_PARAGRAPH_\nKasem aloitti uransa DJ:n\xc3\xa4 1950-luvun puolessav\xc3\xa4liss\xc3\xa4 Detroitissa WJBK-radioasemalla. Sittemmin h\xc3\xa4n ty\xc3\xb6skenteli pitkin Yhdysvaltoja eri radiokanavilla muun muassa Buffalon WBNY:ll\xc3\xa4. 1960-luvulla h\xc3\xa4net tunnettiin Oaklandin KEWB:n my\xc3\xb6t\xc3\xa4. Kasem tuli kuitenkin tunnetuksi suositun American Top 40 -radio-ohjelmasta oltuaan sen is\xc3\xa4nt\xc3\xa4n\xc3\xa4 vuosien 1970\xe2\x80\x931988 aikana. T\xc3\xa4m\xc3\xa4n j\xc3\xa4lkeen h\xc3\xa4n is\xc3\xa4nn\xc3\xb6i Casey\xe2\x80\x99s Top 40, Casey\xe2\x80\x99s Hot 20 ja Casey\xe2\x80\x99s Countdown -radio-ohjelmia. Kasem palasi uudestaan American Top 40:een vuosiksi 1998\xe2\x80\x932004. Ohjelman j\xc3\xa4lkeen h\xc3\xa4n jatkoi radio-ohjelmien is\xc3\xa4nn\xc3\xb6imist\xc3\xa4. Vuonna 1992 Kasem p\xc3\xa4\xc3\xa4si Radio Hall of Fameen radioty\xc3\xb6st\xc3\xa4\xc3\xa4n.\n_START_SECTION_\n\xc3\x84\xc3\xa4nin\xc3\xa4yttelij\xc3\xa4n\xc3\xa4\n_START_PARAGRAPH_\nRadion ohella Kasem teki useita mainosjuontoja televisioon ja toimi muun muassa NBC:n kuuluttaja\xc3\xa4\xc3\xa4nen\xc3\xa4. Parhaiten h\xc3\xa4net muistetaan radion ohella Scooby-Doo-sarjoista tutun Shaggyn \xc3\xa4\xc3\xa4niroolista. Kasem oli hahmon roolissa ensimm\xc3\xa4isest\xc3\xa4 sarjasta l\xc3\xa4htien lukuun ottamatta muutamissa elokuvissa. T\xc3\xa4m\xc3\xa4n ohella h\xc3\xa4n teki \xc3\xa4\xc3\xa4nirooleja animaatiosarjoihin vuodesta 1964 l\xc3\xa4htien muun muassa The Transformersiin, Superyst\xc3\xa4viin, Seesamtiehen ja Johnny Bravoon. Lis\xc3\xa4ksi Kasem esiintyi satunnaisesti n\xc3\xa4ytelm\xc3\xa4rooleissa.'